पाएं अपने शहर की ताज़ा ख़बरें और फ्री ई-पेपरडाउनलोड करें
सोनवलिया गांव में रिटायर बांध के समीप पानी से लबालब गहरी खाई में डूबने से एक अधेड़ की मौत हो गई। बाढ़ के दौरान सारण रिटायर्ड बांध टूटने से यहां 70 फीट गहरी खाई बन गई है। मृतक दिघवा गांव के 55 वर्षीय अशोक कुमार थे। घटना के संबंध में बताया गया कि अशोक कुमार के ससुराल में शादी थी। शादी समारोह में शामिल होने के लिए वे गए थे। वहां से शनिवार को अचानक घर के लिए चल पड़े। मानसिक संतुलन ठीक नहीं होने के कारण बाढ़ से टूटे सारण रिटायर्ड तटबंध के गहरे पानी में गिर पड़े। घंटों बाद परिजनों को जब इसकी जानकारी हुई तो वे तटबंध के तरफ गए। वहां ग्रामीणों के सहयोग से शव को बाहर निकाला गया। जांच के दौरान परिजनों ने लाश को पोस्टमार्टम में नहीं भेजने की अपील की। परिजनों की अपील पर पुलिस ने दाह संस्कार करने की अनुमति दी। घटना के बाद मृतक की पत्नी कलावती देवी, बेटा प्रभात कुमार, आलोक कुमार, बेटी मिंटू देवी, भाई मनोज प्रसाद सहित अन्य परिजनों का रो-रोकर बुरा हाल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn